Mračan mi duh je
Mračan mi duh je - o, brzo strune

Harfe dotakni da čujem njih;

Nek blagi zvuci uši mi pune

Uz prsta tvojih dodir tih. 

Ako još nada puni grud meni,

Taj zvuk će je izmamit znat, 

Ako još suza ima u zjeni,

Poteći će, i bol će stat.

Nek trzaj bude dubok i snažan,

Nek vedra nota ne bude prva;

Minstrele, čuj me, plač mi je važan

Prije neg' bol mi srce shrva, 

Jer tuga je odnjihala njega

I duga, nijema bol i nesan, 

Sad spoznat najgore od svega

Mora, i puknut - il' rodit pjesan. 

Poezija
Lord Byron